

Oktatásszervezés és oktatásigazgatás

Az Önkormányzati ASP kiterjesztésének tervezési időszakban a projekt megtette a szükséges előkészületeket az eredményes oktatási tevékenység érdekében, a belső oktatói kapacitás kiépítése területén, valamint tananyagok gyártása, e-learning rendszer továbbfejlesztése és üzemeltetése, oktatói tréningek is.

A képzések illeszkednek a közszolgálati tisztviselők továbbképzéséről szóló 273/2012. Kormányrendelet által szabályozott rendszerbe.

A Kincstár gondoskodott az oktatásigazgatási feltételek teljesítéséről is; valamennyi szakrendszeri képzés nyilvántartásba vételre került a közszolgálati továbbképzési rendszerben. A nyilvántartásba vett képzések rendelkeznek központi tematikával, és oktatási segédanyagokkal, valamint vizsgatesztekkel.

Az önkormányzati hivataloknak a központi beiskolázási tervezési táblázat kitöltésével kellett az egyes képzésekre felhasználókat delegálniuk, és biztosítani a képzésben való részvételük feltételeit.

* Az ASP kormányrendelet szerinti első kiterjesztési ütemének képzései az elektronikus tananyagok, segédanyagok megosztásával kezdődtek 2016. október folyamán. Az e-learning rendszer fejlesztése és tartalmi feltöltése ezt követően folyamatosan történik, a kiterjesztésekkel, az újabb szakrendszerek éles indításával összehangoltan.
* Az e-learning oktatásokat nagycsoportos jelenléti oktatás követi, ahol átfogó szakrendszeri, jogszabályi tájékoztatást biztosítunk a résztvevőknek a géptermi oktatások bevezetéseképp.
* A szakrendszerek napi használatát kiscsoportos géptermi oktatások keretében sajátítják el az önkormányzatok kijelölt munkatársai.

A képzéseket a Kincstár megyei igazgatóságai szervezik, és ők biztosítják a felkészült oktatókat is.

A képzésre jelölt munkatársak beiskolázásával kapcsolatban fontos oktatásigazgatási feladat, hogy a munkatársak közszolgálati tisztviselői egyéni képzési tervébe az adott képzéseket fel kell venni, hogy a tanulmányi pontokat a tisztviselők megkaphassák, és Kincstár részükre a képzés elvégzését igazoló tanúsítványt kiállíthassa.

Az első csatlakoztatási ütemben a képzési csoportszám és a beiskolázott tisztviselői létszám az alábbi:

|  |
| --- |
| **Kiscsoportos oktatások** |
| **Csoportszám / Létszám** | **Lebonyolított kiscsoportos oktatások száma** | **Összes beiskolázott száma** |
| **Gazdálkodás** | **Adó** | **Gazdálkodás** | **Adó** |
| **Összesen** | **360** | **85** | **3313** | **1311** |